rejauldu/bengali-wikipedia huggingface dataset:
অস্টিন ফুটবল ক্লাব (; সাধারণত অস্টিন এফসি এবং সংক্ষেপে অস্টিন নামে পরিচিত) হচ্ছে অস্টিন ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ইস্টার্ন কনফারেন্সের অংশ হিসেবে প্রতিযোগিতা করে।https://www.mlssoccer.com/clubs/austin-fc/ এই ক্লাবটি ২০১৮ সালের ১২ই অক্টোবর তারিখে প্রতিষ্ঠিত হয়েছে। ২০,৭৩৮ ধারণক্ষমতাবিশিষ্ট কিউ২ স্টেডিয়ামে দ্য ওয়াকস নামে পরিচিত ক্লাবটি তাদের সকল হোম ম্যাচ আয়োজন করে থাকে।https://www.transfermarkt.com/austin-fc/stadion/verein/72309 বর্তমানে এই ক্লাবের ম্যানেজারের দায়িত্ব পালন করছেন মার্কিন সাবেক ফুটবল খেলোয়াড় জশ উলফ এবং সভাপতির দায়িত্ব পালন করছেন অ্যান্টনি প্রিকোর্ট।https://www.transfermarkt.com/austin-fc/startseite/verein/72309 বর্তমানে কোস্টা রিকান রক্ষণভাগের খেলোয়াড় হুলিও কাসকান্তে এই ক্লাবের অধিনায়কের দায়িত্ব পালন করছেন।https://www.austinfc.com/playershttps://www.worldfootball.net/teams/austin-fc/2024/2/  ব্র্যাড স্টুভার, দিয়েগো ফাগুন্দেস, নিক লিমা, সেবাস্তিয়ান দ্রিউসসি এবং মাক্সিমিলিয়ান উরুতির মতো খেলোয়াড়গণ অস্টিনের জার্সি গায়ে মাঠ কাঁপিয়েছেন।   ইতিহাস  ২০২১ মৌসুমে অস্টিন প্রথমবারের মতো মার্কিন যুক্তরাষ্ট্রের পেশাদার ফুটবলের শীর্ষ স্তর মেজর লিগ সকারে অংশগ্রহণ করতে সক্ষম হয়েছিল। ২০২১ সালের সালের ১৭ই এপ্রিল তারিখে, মেজর লিগ সকারে ক্লাব ইতিহাসে নিজেদের প্রথম ম্যাচে জশ উলফের অধীনে অস্টিন লস অ্যাঞ্জেলেসের কাছে ২–০ গোলের ব্যবধানে পরাজিত হয়েছিল।https://www.worldfootball.net/report/major-league-soccer-2021-los-angeles-fc-austin-fc/ ২০২১ মেজর লিগ সকারে অস্টিন ৯টি জয় এবং ৪টি ড্রয়ে সর্বমোট ৩১ পয়েন্ট অর্জন করে সামগ্রিক পয়েন্ট তালিকায় ২৪তম স্থান অর্জন করেছিল,https://www.worldfootball.net/schedule/usa-major-league-soccer-2021-spieltag/8/https://www.mlssoccer.com/standings/supporters-shield/#season=2021&live=true যেখানে দিয়েগো ফাগুন্দেস ৭টি গোল করে লিগে অস্টিনের হয়ে সর্বোচ্চ গোলদাতা হয়েছিলেন।   তথ্যসূত্র    বহিঃসংযোগ       মেজর লিগ সকারে অস্টিন ফুটবল ক্লাব     বিষয়শ্রেণী:২০১৮-এ প্রতিষ্ঠিত ফুটবল ক্লাব বিষয়শ্রেণী:২০১৮-এ মার্কিন যুক্তরাষ্ট্রে প্রতিষ্ঠিত বিষয়শ্রেণী:মার্কিন যুক্তরাষ্ট্রের ফুটবল ক্লাব বিষয়শ্রেণী:মেজর লিগ সকারের ক্লাব
এটি আর্মেনিয়ার সংবাদপত্রের তালিকা।   দৈনিক সংবাদপত্র  আর্মেনীয় ভাষার   ১৬৮ ঝাম (১৬৮ ժամ, ১৬৮ ঘণ্টা)  আরাভট (Առավոտ, "সকাল") ১৯৯৪ সাল থেকে প্রকাশিত, উদার, স্বাধীন  এজেডজি (Ազգ, "জাতির"), ১৯৯১ থেকে প্রকাশিত  হায়স্তানী হানরাপেটিউটিন Հայաստանի Հանրապետություն, "আর্মেনীয় প্রজাতন্ত্র"), সরকারী গেজেট, ১৯৯০ সাল থেকে প্রকাশিত  হায়কাকন ঝমনাক (Հայկական Ժամանակ, "আর্মেনিয় টাইমস"), উদার  হায়োটস আশখার (Հայոց Աշխարհ, "আর্মেনিয়ান ওয়ার্ল্ড")  হরাপরক (Հրապարակ, "স্কয়ার"), উদার  ইরেটস (Իրատես, "বাস্তববাদী")  Iravunk (Իրավունք, "রাইট [গুলি]")  ইয়ার্কির (Երկիր, "[দেশ"), আর্মেনিয়ান বিপ্লবী ফেডারেশন, সোশ্যাল-ডেমোক্র্যাট দ্বারা প্রকাশিত  পাস্ট (Փաստ, প্রমাণ)  ঝমনাক (Ժամանակ, "সময়")  ঝোঘোভার্ড (Ժողովուրդ, "লোকজন")  রাশিয়ান ভাষার   গোলোস আর্মেনি (রাশিয়ান ভাষায়, "ভয়েস অফ আর্মেনিয়া") ১৯৩৪ সাল থেকে রাশিয়ান ভাষায় প্রকাশিত।  নভো ভ্র্যাম্য (রাশিয়ান ভাষায় Новое время) রাশিয়ান ভাষায় প্রকাশিত হয়।   অনলাইন সংবাদ সংস্থা    ১ইন.এএম  এ১ প্লাস  আর্মেনিয়া  আর্মেনিয়া ডায়াসপোরা  আর্মেনিয়া হ্যালো  আর্মেনিয়ানাউ  আর্মেনপ্রেস  আয়সোর  দে ফ্যাক্টো  ইআইএন নিউজ  ইউরেশিয়া.নেট  এফএমজিনিউজ  গামক  গ্রুং  হেতক অনলাইন  হাই মিডিয়া  ইনডেক্স মুন্ডি  লরাগির  মিডিয়া  নিউজ  নিউজ নাউ  ওরাটার্ট  প্যানআর্মেনিয়ান.নেট  প্যানারমা  টার্ট.এএম  টপিক্স   আরও দেখুন    আর্মেনিয়ার বাইরে আর্মেনিয়া সম্পর্কিত সংবাদপত্রের জন্য আর্মেনিয়ান সংবাদপত্রগুলি দেখুন  আর্মেনিয়ার মিডিয়া   আরও পড়া          আর্মেনিয়া সংবাদপত্রের তালিকা  বিষয়শ্রেণী:দেশ অনুযায়ী সংবাদপত্রের তালিকা *
আবদুল বাকি হাক্কানি বশির মোহাম্মদ, বা আব্দুল বাকী হাক্কানি ( ; জন্ম ) একজন আফগান এবং  তালেবানের জ্যেষ্ঠ সদস্য। ২০২১ সালের আগস্টে কাবুল পতনের পর তিনি আফগানিস্তান ইসলামী আমিরশাহীর উচ্চ শিক্ষা মন্ত্রী হন।   শৈশব  আবদুল বাকী হাক্কানি ১৯৬০-১৯৬২ সালের দিকে জালালাবাদে জন্মগ্রহণ করেন।   প্রশাসনিক কর্মজীবন    ইসলামী আমিরাত (১৯৯৬-২০০১)  আফগানিস্তানের ইসলামিক এমিরেট (১৯৯৬-২০০১) চলাকালীন, আব্দুল বাকি খোস্ত ও পাকতিকা প্রদেশের গভর্নর এবং তথ্য ও সংস্কৃতির বিষয়ক ভাইস-মন্ত্রীর পদে অধিষ্ঠিত ছিলেন এবং পররাষ্ট্র মন্ত্রণালয়ের কনস্যুলেট বিভাগে কাজ করেছেন।   ইসলামী আমিরাত (২০২১-বর্তমান)  ২০২১ সালের আগস্টে, কাবুলের পতনের পর, আবদুল বাকি ভারপ্রাপ্ত উচ্চ শিক্ষামন্ত্রী হন। তিনি বলেছিলেন যে মহিলাদের অধ্যয়নের অধিকার রয়েছে তবে মহিলা শিক্ষার্থীরা পুরুষ শিক্ষার্থীদের জন্য আলাদা শ্রেণীকক্ষে পড়াশোনা করবে।   নিষেধাজ্ঞা  ইসলামী আমিরাতে তার প্রশাসনিক ভূমিকার কারণে অর্থাৎ ২০০৩ সালে "সরকার বিরোধী সামরিক কার্যকলাপ" এবং ২০০৯ সালে "জঙ্গি কার্যকলাপ সংগঠিত করার" জন্য ইউরোপীয় ইউনিয়ন ২০১২ সালে, আব্দুল বাকীকে নিষেধাজ্ঞা দেয়।   তথ্যসূত্র   বিষয়শ্রেণী:১৯৬১-এ জন্ম বিষয়শ্রেণী:তালেবান নেতা বিষয়শ্রেণী:জীবিত ব্যক্তি বিষয়শ্রেণী:তালেবান সরকারের মন্ত্রী
সুবর্ণ জয়ন্তী টাওয়ার বা গোল্ডেন জুবিলী টাওয়ার নামে পরিচিত) মৃণাল হক নির্মিত একটি ভাস্কর্য ও ম্যুরালের সমন্বিত স্থাপনা। বাংলাদেশের রাজশাহী  বিশ্ববিদ্যালয়ের সিনেট ভবনের সামনে অগ্রণী ব্যাংকের পশ্চিম পাশে অবস্থিত। সুবর্ণ জয়ন্তি টাওয়ার  রাজশাহী বিশ্ববিদ্যালয়ের অস্তিত্বের প্রতীক হিসেবে দেখা হয়।   ইতিহাস  মৃণাল হক ইস্পাত ও লোহা দিয়ে সুবর্ণ জয়ন্তী টাওয়ার তৈরী করেন। রাজশাহী বিশ্ববিদ্যালয়ের পঞ্চাশ বছর পূর্তিকে স্মরণীয় করে রাখার জন্য ২০০৩ সালে ২৫ লাখ টাকা ব্যয়ে নির্মাণ করা হয়। এই ইস্পাত নির্মিত স্থাপনার  উচ্চতা ৩৫ ফুট। ২০০৩ সাল ২১ ডিসেম্বর এটির আনুষ্ঠানিক উন্মোচন করা হয়।   বর্ণনা  মূল ভাস্কর্য মিনারের ইস্পাতের তৈরী একটি ম্যুরাল  সংযুক্ত আছে। ম্যূরালে মানব সভ্যতার ক্রমবিকাশ দেখানো হয়েছে। মূল মিনারের পূর্ব পাশে রয়েছে ‘ইস্পাতের কান্না’ নামে লোহার পাত দিয়ে নির্মিত দেওয়াল আছে। এই দেওয়ালে মালবাহী ভ্যান, ঘোড়ার গাড়ি, মানুষ, সাইকেল, সূর্যমুখী ফুল এবং শহীদ মিনারের প্রতিকৃতি আছে।   চিত্রশালা    তথ্যসূত্র   বিষয়শ্রেণী:বাংলাদেশের ভাস্কর্য বিষয়শ্রেণী:২০০৩-এর ভাস্কর্য বিষয়শ্রেণী:মৃণাল হকের কর্ম বিষয়শ্রেণী:রাজশাহী বিশ্ববিদ্যালয় বিষয়শ্রেণী:রাজশাহী বিভাগের ভবন ও স্থাপনা
ফ্রেড কার্নো (ইংরেজি: Fred Karno) নামে পরিচিত ফ্রেডেরিক জন ওয়েস্টকট (ইংরেজি: Frederick John Westcott; ২৬শে মার্চ, ১৮৬৬ - ১৮ই সেপ্টেম্বর, ১৯৪১) ছিলেন একজন ব্রিটিশ গীতিমঞ্চ পরিচালক। স্ল্যাপস্টিক কৌতুকাভিনেতা হিসেবে তিনি কাস্টার্ড-পাই-ইন-দ্য-ফেস গ্যাগ ধারাটিকে জনপ্রিয় করতে ভূমিকা রাখেন।Leslie Halliwell, John Walker (2001). "Halliwell's Who's who in the Movies". p. 240. HarperCollinsEntertainment, 2001 ১৮৯০ এর দশকে মঞ্চে সেন্সরশিপের কারণে কার্নো সংলাপহীন এক ধরনের স্কেচ কৌতুকাভিনয়ের উদ্ভব ঘটান।  গীতিমঞ্চে তার অধীনে কাজ করা উল্লেখযোগ্য কৌতুকাভিনেতাগণ হলেন চার্লি চ্যাপলিন ও তার শিক্ষানবিশ আর্থার জেফারসন, যিনি পরবর্তীতে স্ট্যান লরেল নাম গ্রহণ করেন। তারা "ফ্রেড কার্নোর সৈন্য" বলে পরিচিত ছিলেন, এই বাক্যাংশটি এখনো যুক্তরাজ্যে বিভিন্ন দল বা সংগঠনকে বর্ণনা করতে ব্যবহৃত হয়। ব্রিটিশ সেনারা প্রথম বিশ্বযুদ্ধ চলাকালে এই বাক্যাংশটি ব্যঙ্গ বা সুর হিসেবে "দ্য চার্চস ওয়ান ফাউন্ডেশন" নামে একটি যুদ্ধের গানে ব্যবহার করে।  জীবনী ফ্রেডেরিক জন ওয়েস্টকট ১৮৬৬ সালের ২৬শে মার্চ ডেভনের এক্সেটারে জন্মগ্রহণ করেন। তিনি ওয়াটারবির স্ট্রিটের একটি কর্মশালায় কাঠমিস্ত্রির কাজ করতেন। তিনি এডিথকে বিয়ে করেন। ১৮৯৬ সালে তাদের পুত্র ফ্রেড কার্নো জুনিয়র জন্মগ্রহণ করেন। চলচ্চিত্রের বিকাশের ফলে গীতিমঞ্চের জনপ্রিয়তা কমতে থাকে এবং এর ফলে ১৯২৫ সালে তিনি দেউলিয়া ঘোষিত হন।  ১৯২৭ সালের ২৪শে মে তার স্ত্রী এডিথ মারা যান। ১৯০৪ সাল থেকে তারা আলাদা ছিলেন। তার মৃত্যুর তিন সপ্তাহ পরে, কার্নো দ্বিতীয় বিয়ে করেন। তার দ্বিতীয় স্ত্রী ছিলেন তার দীর্ঘদিনের সঙ্গী মারি মুর। ১৯২৯ সালে কার্নো মার্কিন যুক্তরাষ্ট্রে যান, সেখানে হাল রোচ স্টুডিওজ তাকে লেখক ও পরিচালক হিসেবে নিয়োগ দেন এবং তিনি তার পূর্বের অধীনস্থ অভিনেতা স্ট্যান লরেলের সাথে পুনর্মিলিত হন। এই স্টুডিওজে তার কাজ স্বল্পকাল স্থায়ী এবং অসফল ছিল। তিনি ১৯৩০ সালের ফেব্রুয়ারিতে ইংল্যান্ডে ফিরে আসেন এবং কয়েকটি স্বল্পদৈর্ঘ্য চলচ্চিত্র রচনা ও প্রযোজনা করেন। ১৯৩৬ সালে তিনি মঞ্চে ফিরে আসেন।Book-Stan and Ollie: The Roots of Comedy (Faber and Faber Ltd.) Author-Simon Louvish. Publishing Date-2001.  কার্নোর শেষ দিনগুলো কাটে দক্ষিণ-পশ্চিম ইংল্যান্ডের ডোরসেটের লিলিপুট গ্রামে, তিনি ডায়বেটিকে আক্রান্ত হয়ে ১৯৪১ সালে ৭৫ বছর বয়সে মৃত্যুবরণ করেন।  উত্তরাধিকার right|thumb|কার্নোর আস্টোরিয়া মিডলসেক্সের হ্যাম্পটনে টেমস নদীতে অবস্থিত কার্নোর হাউজবোট আস্টোরিয়া বর্তমানে ডেভিড গিলমোরের পিঙ্ক ফ্লয়েড তাদের গানের রেকর্ডিংয়ের জন্য ব্যবহার করে।Winn, p. 141  ২০১২ সালের ৩০শে সেপ্টেম্বর মিউজিক হল গিল্ড অব গ্রেট ব্রিটেন অ্যান্ড আমেরিকা দক্ষিণ লন্ডনের ক্যাম্বারওয়েলের ৩৮ সাউথওয়েল রোডে কার্নোকে উৎসর্গ করে একটি স্মারক ব্লু প্লাকের উদ্বোধন করে।  তথ্যসূত্র  আরও পড়ুন  (Subscription required.)   (Available through The Times archive . Subscription required.)   বহিঃসংযোগ The Charlie Hall Picture Archive Fred Karno biography   Fred Karno at the Music Hall Guild of Great Britain  বিষয়শ্রেণী:১৮৬৬-এ জন্ম বিষয়শ্রেণী:১৯৪১-এ মৃত্যু বিষয়শ্রেণী:ডেভনের ব্যক্তি বিষয়শ্রেণী:গীতিমঞ্চ পরিচালক বিষয়শ্রেণী:ব্রিটিশ মঞ্চ পরিচালক বিষয়শ্রেণী:ব্রিটিশ মঞ্চ প্রযোজক বিষয়শ্রেণী:বহুমূত্ররোগে মৃত্যু
তেজপুর মহাবিদ্যালয় আসামের  তেজপুর শহরে, ব্রহ্মপুত্র নদীর দক্ষিণ পারে তেজপুর কেন্দ্রীয় কারাগারের পশ্চিম দিকে এবং অগ্নিগড় পাহাড়ের নিচেই কাছে অবস্থিত একটি উচ্চমাধ্যমিক শিক্ষাপ্রতিষ্ঠান।  ইতিহাস মহাবিদ্যালয়টি ১৯৬৫ খ্রিস্টাব্দে স্থাপিত হয়েছিল। দুলাল চন্দ্র ভট্টাচার্য এই মহাবিদ্যালয়টি প্রতিষ্ঠার প্রচেষ্টার মূল কাণ্ডারী ছিলেন। এর প্রতিষ্ঠাতা অধ্যক্ষ ছিলেন কুমার পদ্ম প্রসাদ। ১৯৬৭ সালে চন্দ্র মোহন মেধি দেবকে সর্বপ্রথম স্থায়ী অধ্যক্ষ হিসাবে নিযুক্তি দেয়া হয়।  পথ নির্দেশনা তেজপুর শহর আসামের রাজধানী গুয়াহাটি থেকে বাসে প্রায় চার ঘণ্টা এবং বায়ুপথে প্রায় 3৫ মিনিটের দূরত্বে অবস্থিত। এর নিকটতম অসামরিক বিমানকোঠা শালনি অল্প দূরত্বে। তেজপুরে আসামের যেকোনো স্থান থেকে বাস এবং অন্যান্য বাহনের সচল যোগাযোগ ব্যবস্থাও আছে। স্থানীয়ভাবে এখানে অটোরিক্সা এবং রিক্সার সহায়তায় কম খরচে ভ্রমণ করা যায়।  বিভাগ ও পাঠ্যক্রমসমূহ 200px|thumb|তেজপুর মহাবিদ্যালয়  বিভাগসমূহ মহাবিদ্যালয়টিতে বর্তমানে নিম্নোলিখিত বিভাগসমূহ আছে- অসমীয়া অর্থনীতি ইতিহাস ইংরেজি উদ্ভিদবিজ্ঞান গণিত যুক্তিবিদ্যা ও দর্শন বাণিজ্য ভূগোল রাষ্ট্রবিজ্ঞান  পাঠ্যক্রম তেজপুর মহাবিদ্যালয়ে উচ্চ মাধ্যমিক ও স্নাতক পাঠ্যক্রমের ব্যবস্থা আছে। নিচের তালিকায় বর্তমানে উপলব্ধ পাঠক্রমের উল্লেখ করা হল- উচ্চ মাধ্যমিক কলা বাণিজ্যtezpurcollege.org , আহরণ করা তারিখ: ০৯-০৯-২০১২   মহাবিদ্যালয়ের সুবিধাসমূহ   গ্রন্থাগার  ছাত্রীনিবাস  ছাত্রীনিবাস  খেলার মাঠ  স্নাতক পাঠ্যক্রম  কলা শাখা সাধারণ ইংরেজি (General English) আধুনিক ভারতীয় ভাষা অসমীয়া হিন্দি বাংলা বৈকল্পিক ইংরেজি (আধুনিক ভাষার পরিবর্তে) অর্থনীতি বিজ্ঞান রাষ্ট্রবিজ্ঞান দর্শন ভূগোল ইতিহাস বৈকল্পিক অসমীয়া (Elective Assamese)  পেশাদারী পাঠ্যক্রম: কম্পিউটার ব্যবহারের স্নাতক (bachelor of computer application) তথ্য-প্রযুক্তি বিজ্ঞান স্নাতক (B.Sc. IT)  বাণিজ্য শাখা সাধারণ স্নাতক পাঠক্রম মেজর: একাউন্টেন্সী, ব্যবসায় পরিচালনা  উল্লেখযোগ্য সফলতাসমূহ  আবাসিক সুবিধা  সহ-শিক্ষা কার্ষযক্রম  তথ্যসূত্র  বিষয়শ্রেণী:আসামের কলেজ বিষয়শ্রেণী:তেজপুর বিষয়শ্রেণী:গুয়াহাটি বিশ্ববিদ্যালয়ের অধিভুক্ত কলেজ বিষয়শ্রেণী:১৯৬৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬৫-এ আসামে প্রতিষ্ঠিত
এস এম আরিফ-উর-রহমান একজন বাংলাদেশি সরকারি কর্মকর্তা যিনি ২৬ মে ২০১৯ সাল থেকে ১৫ ফেব্রুয়ারি ২০২০ সাল পর্যন্ত মুক্তিযুদ্ধ বিষয়ক মন্ত্রণালয়ের সচিব হিসেবে দায়িত্ব পালন করেছেন।   জন্ম ও প্রাথমিক জীবন  এস এম আরিফ-উর-রহমান যশোর জেলার শার্শা উপজেলার বারিপোতা গ্রামে জন্মগ্রহণ করেন। তিনি রাজশাহী বিশ্ববিদ্যালয় থেকে সমাজবিজ্ঞানে স্নাতক ও স্নাতকোত্তর ডিগ্রি লাভ করেন। তিনি এক পুত্র সন্তানের জনক।   কর্মজীবন  এস এম আরিফ-উর-রহমান বিসিএস প্রশাসন ক্যাডারের সপ্তম ব্যাচের কর্মকর্তা হিসেবে ১৫ ফেব্রুয়ারি ১৯৮৮ সালে চাকুরীতে যোগদান করেন। তিনি মাঠ প্রশাসনে সহকারী কমিশনার, নেজারত ডেপুটি কালেক্টর, রেভিনিউ ডেপুটি কালেক্টর, জেনারেল সার্টিফিকেট অফিসার, উপজেলা নির্বাহী অফিসার, অতিরিক্ত জেলা প্রশাসক, অতিরিক্ত জেলা ম্যাজিস্ট্রেট, জেলা প্রশাসক হিসেবে এবং বাংলাদেশ সচিবালয়ে বিদ্যুৎ বিভাগে উপসচিব এবং গৃহায়ন ও গণপূর্ত মন্ত্রণালয়ে যুগ্মসচিব ও অতিরিক্ত সচিব হিসেবে দায়িত্ব পালন করেন।  তিনি ২৬ মে ২০১৯ সাল থেকে ১৫ ফেব্রুয়ারি ২০২০ সাল পর্যন্ত মুক্তিযুদ্ধ বিষয়ক মন্ত্রণালয়ের সচিব হিসেবে দায়িত্ব পালন করেছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশের সাবেক সচিব বিষয়শ্রেণী:যশোর জেলার ব্যক্তি বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
রানা চৌধুরী (জন্ম ১২ এপ্রিল ১৯৭৮) একজন ভারতীয় ক্রিকেটার। তিনি একজন বাঁহাতি ব্যাটসম্যান এবং একজন বাঁহাতি মিডিয়াম পেস বোলার যিনি বর্তমানে বাংলার হয়ে খেলেন। তিনি কুলটিতে জন্মগ্রহণ করেন।  চৌধুরী বিহারের হয়ে ২০০০/০১ রঞ্জি ট্রফি প্রতিযোগিতায় লিস্ট এ অভিষেক করেন। অভিষেকে তিনি একটি উইকেট নিয়েছিলেন, যদিও তিনি ব্যাট হাতে প্রবেশ করতে পারেননি, দুই ইনিংসে মাত্র ছয় রান করেন।  ২০০৬/০৭ সালের আন্তঃরাষ্ট্রীয় টি-টোয়েন্টি টুর্নামেন্ট প্রতিযোগিতা শুরুর জন্য সময়মতো বাংলায় যোগ দেওয়ার আগে চৌধুরী খেলার বাইরে ছয় বছরেরও বেশি সময় কাটিয়েছিলেন। তিনি প্রতিযোগিতায় বাংলার আটটি খেলায় উপস্থিত ছিলেন, যেটি তারা দ্বিতীয় পর্যায়ে প্রস্থান করেছিল, তাদের চারটি দ্বিতীয় পর্যায়ের গ্রুপ গেমের মধ্যে দুটি জিতেছিল।  চৌধুরী ২০০৭ সালের শেষের দিকে বাংলার হয়ে প্রথম-শ্রেণীর ক্রিকেটে অভিষেক করেন, দুটি রঞ্জি ট্রফি খেলা খেলেন, যার দ্বিতীয়টিতে তিনি প্রথম ইনিংসে শূন্য রানে এবং দ্বিতীয়টিতে মাত্র একটি রান পান।   বহিঃসংযোগ    ক্রিকেট আর্কাইভে রানা চৌধুরী  বিষয়শ্রেণী:বিহারের ক্রিকেটার বিষয়শ্রেণী:বাংলার ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৭৮-এ জন্ম বিষয়শ্রেণী:অপর্যালোচিত অনুবাদসহ পাতা
পাঁচবাগ ইউনিয়ন বাংলাদেশের ময়মনসিংহ জেলার গফরগাঁও উপজেলার অন্তর্গত একটি ইউনিয়ন।  এক নজরে পাঁচবাগ ইউনিয়ন ইউনিয়নের নাম “পাঁচবাগ” ১৯৩৬ সালে গঠনকালে রাখা হয়; এটি প্রতিষ্ঠিত হয় মাওলানা শামছুল হুদা পাঁচবাগী (রহঃ)-এর সম্মানে, যিনি এখানে মুসলিম লীগের বিরুদ্ধে ব্রিটিশ বিরোধী আন্দোলনে নেতৃত্ব দিয়েছিলেন  ।গফরগাঁও উপজেলার পাগলা থানাধীন একটি ইউনিয়ন।   ---  📌 মাওলানা শামছুল হুদা পাঁচবাগী (রহঃ)  ১৯৩৭–১৯৫৪: আইনসভা সদস্য ও সংগঠক; "ইমারত পার্টি"র প্রতিষ্ঠাতা  ।  ব্রিটিশ-ভারত ও পাকিস্তান প্রতিরোধে তার অগ্রণী ভূমিকা ছিল ব্যাপক, হাজারাধিক মামলা মোকাবিলাও করেন  ।  তাঁর স্মৃতিতে পরিচালিত ধর্মীয় ও রাজনৈতিক কার্যক্রম এখনো স্থানীয়দের কাছে গুরুত্ব বহন করে।  ---  📌ঐতিহাসিক ও ধর্মীয় স্থান  পাঁচবাগ জামে মসজিদ (১৯২১): মৌলভী রেয়াজ উদ্দিন সাহেব প্রতিষ্ঠিত করেন; মসজিদের পাশে মাওলানা শামছুল হুদা’র সমাধি ও রওজা শরীফ রয়েছে  ।  মসজিদটির স্থাপত্যে আছে তিন ওষ্ঠব বিশিষ্ট গম্ভুজ, সুন্দর কলসি ও পদ্মপাপড়ি অলঙ্করণ  ।  ---  📌প্রশাসনিক ও জনসংখ্যাগত তথ্য  আয়তন: প্রায় ২৯.৩১ বর্গ কিলোমিটার; জনসংখ্যা (২০১১): প্রায় ৩০,২৮৮ জন  ।  মৌজা সংখ্যা: ৫টি, গ্রামের সংখ্যা: ১৯টি; ইউনিয়নে ৬টি হাট‑বাজার, ৮টি সরকারি/৩টি বেসরকারি প্রাথমিক বিদ্যালয়, ৭টি উচ্চ বিদ্যালয় ও ৪টি মাদ্রাসা আছে  ।  ---  📌মুক্তিযুদ্ধ ও স্থানীয় ভূমিকা  ১৭ এপ্রিল ১৯৭১-তে গফরগাঁওয়ের চাক্কায় পাকবাহিনীর বোমা হামলায় বহু হতাহত; পরে পাঁচবাগের শান্তিকমিটির চেয়ারম্যান ছিলেন মাওলানা শামছুল হুদা  ।  স্থানীয় মুক্তিযোদ্ধাদের বিরুদ্ধে পাকবাহিনী ও রাজাকারদের অপপ্রচারে পাঁচবাগ গুরুত্বপূর্ণ কেন্দ্র ছিল। ---  📌 শিক্ষা ও সংস্কৃতি  মাওলানা রেয়াজ উদ্দিনের প্রতিষ্ঠিত মাদ্রাসা (১৯২১) এবং মসজিদ ঐতিহ্যগত ও শিক্ষা কেন্দ্র হিসেবে গুরুত্বপূর্ণ ভূমিকা পালন করে আসছে  ।  ইউনিয়নের শিক্ষা হার ২০১১ সালে প্রায় ৫৭% ছিল  ।  ---  📌 মূলভাব   পাঁচবাগ ইউনিয়ন গড়ে ওঠেছে রাজনৈতিক-ঐতিহাসিক আন্দোলনের ভিত্তিতে। নামকরণ হয়েছে বিখ্যাত আন্দোলনকারী মাওলানা শামছুল হুদা পাঁচবাগীর নামে। এটি ঐতিহ্যবাহী ধর্মীয় ও শিক্ষা‑সংস্কৃতির কেন্দ্র, এবং বাংলাদেশের ১৯৭১ সালের মুক্তিযুদ্ধের সময় গুরুত্বপূর্ণ ভূমিকা পালন করেছে।  🖊️ মাহমুদুল ইসলাম রাহিম নাসিরাবাদ কলেজ,ময়মনসিংহ (HSC-25)   ইতিহাস     প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান  মাওলানা শামসুল হূদা পাঁচবাগী (রাঃ) এর বসতবাড়ি, পাঁচবাগ শাহী জামে মসজিদ, খুরশিদ মহল ব্রিজ   উল্লেখযোগ্য ব্যক্তিত্ব   মাওলানা পাঁচবাগী শামসুল হূদা (রাঃ)  জনপ্রতিনিধি  বর্তমান চেয়ারম্যান- +প্রাক্তন চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭   আরও দেখুন    ময়মনসিংহ বিভাগ  ময়মনসিংহ জেলা   তথ্যসূত্র   বিষয়শ্রেণী:গফরগাঁও উপজেলার ইউনিয়ন
ইয়েমেনের রাজনৈতিক অঙ্গনে প্রেস একটি উল্লেখযোগ্য শক্তি। নীচে ইয়েমেনের সংবাদপত্রগুলির একটি তালিকা। নামধরনপ্রতিষ্ঠিতভাষাইয়েমেন পোস্টদৈনিক২০০৭ইংরেজি ও আরবি২৬ সেপ্টেম্বরসাপ্তাহিক ১৯৮২ আল আহালেআল-আইয়াম১৯৫০ আল-বাইয়িনাহদৈনিকআল-বালাগ১৯৯০ -এর দশক আল-বিলাদআল-হাক১৯৯৭ আল-ইহিয়া১৯৯৭ আল-জামাহিরআল-জুমহুরিয়াহদৈনিক১৯৬০ এর দশক আল-মেথাকসাপ্তাহিকআল- মোতামারআল-রায়১৯৫১ আল-রায় আল-আম১৯৮৫ আল-শমোয়াআল-শাওরাআল-তাজাম্মু১৯৯৮ আল-তারিক১৯৯৬ আল তাকাফিয়াআল-থাওরা১৯৬২ আল-থাওরিসাপ্তাহিকআল-ওয়াহদাহ১৯৯১ আল ওয়াহদায়িসাপ্তাহিক১৯৯২ আনাস উইকলিআর-রাবি আসর মিন উক্তুবার১৯৬৮ আশ-শারারাআত-থাওরানাবা আল-হাকিকান্যাশনাল ইয়েমেননাস প্রেসরায় ইয়েমেনশাবাব ইয়েমেনিইয়েমেন অবজার্ভারত্রি-সাপ্তাহিক১৯৯৬ ইংরেজিঅক্টোবর ১৪দৈনিকইয়েমেন টাইমসদ্বি-সাপ্তাহিক১৯৯১ ইংরেজি   আরও দেখুন    ইয়েমেনের মিডিয়া   তথ্যসূত্র    বহিঃসংযোগ      বিষয়শ্রেণী:দেশ অনুযায়ী সংবাদপত্রের তালিকা *
বিজনী অসমের চিরাং জেলায় অবস্থিত একটি শহর৷  ভৌগোলিক বিবরণ বিজনী  তে অবস্থিত৷ Falling Rain Genomics, Inc - Bijni সাগরপৃষ্ঠ থেকে এর গড় উচ্চতা প্রায়  ৫৩ মিটার (১৭৩ ফুট)৷  thumbnail|বিজনী রেলওয়ে স্টেশন thumbnail|বিজনী নামঘরের ভিতরভাগ বিজনীর আশে পাশে থাকা গ্রামসমূহ হল — ভেটাগাওঁ, বাটবাড়ি, ছাতিয়ানগুড়ি, মনেশ্বরি, লেচাগাওঁ, আমগুড়ি, পুরাণ বিজনী, গেরুকাবাড়ি,বাঘমারা, মাজরাবাড়ি, পানবাড়ি ইত্যাদি৷  ইতিহাস ১৬৭১ সাল থেকে ১৮৬৪ পর্যন্ত বিজনী কোচ শাসনের অধীনস্থ রাজধানী ছিল বলে জানা যায়৷ পরবর্ত্তীকালে, ভুটানের ঝালিয়া মেচ নামক শাসক এই স্থান অধিকার করায় রাজধানী দুমুরিয়াতে স্থানান্তর করা হয়৷ ১৮৯৭ সালের ভূমিকম্পের ফলে বহু রাজকীয় অট্টালিকার ক্ষতিসাধন হওয়ায় পুনরায় রাজধানীর পরিবর্ত্তন হয়৷ ১৯৫৬ সালে বিজনীতে কোচ শাসনের অন্ত হয়৷  জনসংখ্যা ২০০১ সালের ভারতের লোকগণনা অনুসারে বিজনীর মোট জনসংখ্যা ১২,৬০৭ জন৷ এর ৫২% পুরুষ তথা ৪৮% মহিলা৷ বিজনীর গড় সাক্ষরতার হার ৭৯%৷ পুরুষ ও মহিলার পৃথকভাবে সাক্ষরতার হার ক্রমান্বয়ে ৮৪% ও ৭৩%৷ এর মোট জনসংখ্যার প্রায় ১১% ছয় বছরের অনূর্ধ্ব।  রাজনীতি বিজনী আসামের (বিজনী বিধানসভা কেন্দ্র) ৩৩ নং বিধান সভা সমষ্টির অন্তর্গত।  বিজনী (কোকরাঝাড় বিধান সভা) র  অন্তর্ভুক্ত৷   বিজনীর বর্তমান বিধায়ক অজয় কুমার রায় (ভারতীয় জনতা পার্টি)।  আলোকচিত্রের সম্ভার  তথ্যসূত্র  বিষয়শ্রেণী:আসামের শহর ও নগর বিষয়শ্রেণী:কার্বি আংলং জিলা
| শ্রেষ্ঠাংশে   = ববিতাইলিয়াস কাঞ্চন নূতন সৈয়দ হাসান ইমাম | সুরকার        = সত্য সাহা | চিত্রগ্রাহক   = | সম্পাদক       = | স্টুডিও       = | পরিবেশক       = আনিস ফিল্ম কর্পোরেশন | মুক্তি        =  | দৈর্ঘ্য       = | দেশ           = বাংলাদেশ | ভাষা          = বাংলা | নির্মাণব্যয়  = | আয়           = }} বসুন্ধরা ১৯৭৭ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ঔপন্যাসিক আলাউদ্দিন আল আজাদের উপন্যাস তেইশ নম্বর তৈলচিত্র অবলম্বনে নির্মিত চলচ্চিত্রটি পরিচালনা করেছেন চলচ্চিত্রকার সুভাষ দত্ত। বাংলাদেশ মুক্তিযুদ্ধ কল্যাণ ট্রাস্ট প্রযোজিত ছায়াছবিটির প্রধান চরিত্রে অভিনয় করেছেন ববিতা, ইলিয়াস কাঞ্চন, নূতন, সৈয়দ হাসান ইমাম, শর্মিলী আহমেদ প্রমুখ। চলচ্চিত্রটি জাতীয় চলচ্চিত্র পুরস্কারের শ্রেষ্ঠ চলচ্চিত্রসহ মোট ৬টি বিভাগে পুরস্কার অর্জন করে।   কাহিনী সংক্ষেপ  করাচী আন্তর্জাতিক চিত্রপ্রদর্শনীতে চিত্রকর জাহেদের "মাদার আর্থ" চিত্রকর্মটি প্রথম পুরস্কার অর্জন করে। এক শিশুর মায়ের স্তনপান চিত্রকর্মটির প্রধান বিষয়। তার এই চিত্রপ্রদর্শনীতে সাতদিন থাকার কথা থাকলেও তার স্ত্রীর প্রতি তার ভালোবাসা ও সন্তানকে দেখার বাসনায় চারদিন পরই সে সেখান থেকে ঢাকা ফিরে আসে।   শ্রেষ্ঠাংশে  এটা ইলিয়াস কাঞ্চন অভিনীত প্রথম চলচ্চিত্র। চরিত্র রূপদানের জন্য তিন মাস চারুকলা ইন্সটিউটে প্রশিক্ষণ নিয়েছিলেন। বসুন্ধরা চলচ্চিত্রের শ্রেষ্ঠাংশে অভিনয় করা শিল্পীদের তালিকা নিম্নরূপঃ-  ববিতা - ছবি ইলিয়াস কাঞ্চন - জাহেদ নূতন সৈয়দ হাসান ইমাম শর্মিলী আহমেদ  আকরাম  মন্দিরা  সুষমা  তিমুর   নির্মাণ নেপথ্য  বসুন্ধরা ছায়াছবিটির শ্যুটিং শুরু হয় ১৯৭৭ সালের মার্চ মাসের ২৬ তারিখ।   সঙ্গীত  বসুন্ধরা চলচ্চিত্রটির সঙ্গীত পরিচালনা করেছেন সত্য সাহা। গীত রচনা করেছেন সৈয়দ শামসুল হক।   পুরস্কার   জাতীয় চলচ্চিত্র পুরস্কার   শ্রেষ্ঠ চলচ্চিত্র - সুভাষ দত্ত (প্রযোজক)  শ্রেষ্ঠ পরিচালক - সুভাষ দত্ত  শ্রেষ্ঠ অভিনেত্রী - ববিতা  শ্রেষ্ঠ পার্শ্বচরিত্রে অভিনেতা - সৈয়দ হাসান ইমাম  শ্রেষ্ঠ কাহিনীকার - আলাউদ্দিন আল আজাদ  শ্রেষ্ঠ শিল্প নির্দেশক - মহিউদ্দিন ফারুক   আন্তর্জাতিক চলচ্চিত্র উৎসব   তাসখন্দ চলচ্চিত্র উৎসব - ১৯৭৮   তথ্যসূত্র    বহিঃসংযোগ     বিষয়শ্রেণী:১৯৭৭-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী নাট্য চলচ্চিত্র বিষয়শ্রেণী:সত্য সাহা সুরারোপিত চলচ্চিত্র বিষয়শ্রেণী:সুভাষ দত্ত পরিচালিত চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
"মৃদঙ্গ কেশরী" মুল্লাপুদি লক্ষ্মণ রাও এবং তাঁর পুত্র মুল্লাপুদি শ্রী রাম মূর্তির মতো প্রখ্যাত মৃদঙ্গম শিল্পী ছিলেন। এবং তাঁর শিষ্য "মৃদঙ্গ শিরোমণি" ধর্মলা রমা মূর্তি এবং তাঁর পুত্র ধর্মলা ভেঙ্কটেশ্বর রাও ছিলেন মৃদঙ্গম শিল্পী। এমএল লক্ষ্মীনারায়ণ রাজু এবং কমলাকার রাও-এর মতো অন্যান্য কিংবদন্তিও ছিলেন যারা হলেন মৃদঙ্গম শিল্পী।   শাস্ত্রীয় সঙ্গীত  অন্নমাচার্য, ত্যাগরাজ, ভদ্রচালা রামদাস, ক্ষেত্রয়্যা, ভুলোকা তসপা চুটি (পৃথিবীকে আবৃত করেছিলেন এমন একজন) ববিলি কেশভায়্য, গোবিন্দসামাইয়া এবং সারঙ্গপানির মতো কার্বেতিনগরম সুরকাররা কর্ণাটক সঙ্গীতের ক্ষেত্রে অগ্রগামী ছিলেন। যন্ত্রসংগীতের ক্ষেত্রে, দ্বারাম ভেঙ্কটস্বামী নাইডু (বেহালা), ইমানি শঙ্করা শাস্ত্রী ( বীণা ), শেখ চিন্না মৌলানা ( নাদাস্বরাম ), এবং চিট্টি বাবু (বীণা) এর মতো বড় বড় শিল্পীরা বিখ্যাত। কণ্ঠসঙ্গীতের সমসাময়িক কর্তাদের মধ্যে রয়েছে ভোলেটি ভেঙ্কটেশ্বরুলু, মঙ্গলমপল্লী বালামুরালিকৃষ্ণ, নেদুনুরি কৃষ্ণমূর্তি, দ্বারম ভাবনারায়ণ রাও, শ্রীরঙ্গম গোপালরত্নম, শ্রীপদ পিনাকাপানি, নুকালা চিন্না সত্যনারায়ণ, ললিতা, দ্যাশ্বরম, ডঃ হারি, ডক্টর, ড. দা সুধারানী, পার্থসারথি এন. চ, এবং ড. দ্বারাম ত্যাগরাজ। এছাড়াও ইয়েল্লা ভেঙ্কটেসারা রাও, পাত্রী সতীশ কুমার ( মৃদঙ্গম ), পান্তুলা রামা, ইউ. শ্রীনিবাস ( ম্যান্ডোলিন ), ডি. শ্রীনিবাস ( বীণা ), তিরুপতি শ্রীবাণী ইয়াল্লা ( বীণা ), মারেল্লা কেশভা রাও, ইভাতুরি বিজয়েশ্বরা রাও, আকেল্লা মল্লিকার্জুন শর্মা, এবং কন্যাকুমারী ( বেহালা ) হলেন অন্ধ্র প্রদেশের কয়েকজন বিশিষ্ট যন্ত্রবাদক।   চলচ্চিত্র সঙ্গীত  সুসারলা দক্ষিণামূর্তি, পারুপল্লী রামকৃষ্ণাইয়া পান্তুলু, ওগিরালা রামচন্দ্র রাও, পিঠাপুরম নাগেশ্বরা রাও, টাঙ্গুতুরি সূর্যকুমারী, এবং মঙ্গলমপল্লী বালমুরালিকৃষ্ণ দক্ষিণ ভারতীয় চলচ্চিত্রের অন্যতম প্রভাবশালী সঙ্গীত রচয়িতা। The Hindu : National : French honour for BalamuralikrishnaMaestro in many moods | The HinduUntitled Document  পেন্ড্যালা নাগেশ্বর রাও, আর. সুদর্শনাম, এবং আর. গোবর্ধনম জুটির মতো সঙ্গীত রচয়িতারা লোককাহিনী এবং পৌরাণিক চলচ্চিত্রগুলোতে অবদান রেখেছিলেন। cinegoer.net - Nostalgia - AVM's Bhookailas  মাধবপেদ্দি সত্যম, পি. আদিনারায়ণ রাও, গালি পেঞ্চালা নরসিমহা রাও, সত্যম, পিবি শ্রীনিবাস, এসপি কোদান্দাপানি, জি কে ভেঙ্কটেশ, এস হনুমন্ত রাও, সামাজিক প্রাসঙ্গিক থিমসহ চলচ্চিত্রের জন্য তাদের বিভিন্ন কাজ ব্যাপকভাবে অবদান রেখেছেন৷  ঘন্টসালা, এসপি বালাসুব্রহ্মণ্যম, পি. সুশীলা, এস. জানকি, এমএম কিরাভানি, রমেশ নাইডু প্রমুখ হলেন অন্ধ্রপ্রদেশের কিছু সঙ্গীতশিল্পী এবং প্লেব্যাক গায়ক যারা জাতীয় স্বীকৃতি পেয়েছেন। আরপি পাটনায়েক অন্ধ্র প্রদেশ সিনে মিউজিক অ্যাসোসিয়েশনের বর্তমান সভাপতি।   বর্তমান সময়ের অন্যান্য বিশিষ্ট তেলুগু চলচ্চিত্রের আবহ-সঙ্গীত এবং সাউন্ডট্র্যাক কম্পোজারদের মধ্যে রয়েছেন কে. চক্রবর্তী, রাজ-কোটি, মণি শর্মা, দেবী শ্রী প্রসাদ, মিকি জে মেয়ার, রমনা গোগুলা, আরপি পট্টনায়েক, চক্রী (সঙ্গীত পরিচালক), কল্যাণী মালিক, এস. থামান, এসভি কৃষ্ণ রেড্ডি, বন্দেমাতরম শ্রীনিবাস এবং শ্রী কোমিনিনি।   তথ্যসূত্র   বিষয়শ্রেণী:ভারতীয় সমাজ বিষয়শ্রেণী:ভারতীয় সংস্কৃতি বিষয়শ্রেণী:ভারতের শিল্পকলা বিষয়শ্রেণী:অন্ধ্রপ্রদেশের সংস্কৃতি বিষয়শ্রেণী:ভারতের উপবিভাগীয় সঙ্গীত
ওরুজ্‌গন (ফার্সি এবং পশতু ভাষায়: اروزگان) আফগানিস্তানের ৩৪টি প্রদেশের একটি। প্রদেশটি দেশের প্রায় মধ্যভাগে অবস্থিত, তবে এটিকে দক্ষিণ আফগানিস্তানের অংশ হিসেবে মনে করা হয়। প্রদেশটিতে পশতু জনগোষ্ঠীর প্রভাব বেশি এবং এটি সাংস্কৃতিক ও গোত্রগতভাবে দক্ষিণের কান্দাহারের সাথে সম্পর্কিত। ২০০৪ সালের ২৮শে মার্চ ওরুজ্‌গন প্রদেশের উত্তরে কিছু অংশ নিয়ে দইকোন্দি নামের নতুন একটি প্রদেশ গঠন করা হয়, যার ফলে পশতুন জাতির লোকেরা ওরুজ্‌গনের সংখ্যাগরিষ্ঠ সম্প্রদায়ে পরিণত হয়। অন্যদিকে দইকোন্দিতে হাজার গোত্রের লোকদের আধিক্য বেশি। ২০০৬ সালের মে মাসে দইকোন্দি থেকে গিজাব জেলাটি আবার ওরুজ্‌গন প্রদেশে দিয়ে দেওয়া হয়।  তালিবান নেতা মোল্লা মোহাম্মদ ওমর ওরুজ্‌গন প্রদেশের সিনগেসার গ্রামে জন্মগ্রহণ করেন। প্রদেশটিতে তালিবানদের উপস্থিতির কারণে এখানে কোন আন্তর্জাতিক সাহায্য সংস্থা বা বেসরকারী প্রতিষ্ঠানের স্থায়ী অফিস নেই।   তথ্যসূত্র   বিষয়শ্রেণী:আফগানিস্তানের প্রদেশ
পূর্ব লক্ষ্মীপ্রাসাদ ইউনিয়ন বাংলাদেশের সিলেট জেলার অন্তর্গত কানাইঘাট উপজেলার একটি ইউনিয়ন।    অবস্থান-  সিলেট জেলার পূর্ববর্তী ভারত বাংলাদেশ সীমানার একটি এলাকা।   ইতিহাস    আয়তন ও জনসংখ্যা  ২৪৮৩৫ জন।   শিক্ষা  ৭০%   দর্শনীয় স্থান  লোভাছড়া, ডনা (খাসিয়া পুঞ্জি), নানকার চায়ের বাগান, প্রেট্রোল বাংলা, এবং বাংলাদেশ ভারতের বর্ডার,    বাজার     মমতাজগঞ্জবাজার  মুলাগুল নয়বাবাজার  মুলাগুল বাজার  দনাবাজার   উল্লেখযোগ্য ব্যক্তিত্ব  জেমস লিও ফার্গুসন নানকা – (রাজনীতিবিদ, মুক্তিযোদ্ধা এবং ব্যবসায়ী, নানকার চা বাগানের স্বত্বাধীকারি)   আরও দেখুন    তথ্যসূত্র    বহিঃসংযোগ    পূর্ব লক্ষীপ্রসাদ ইউনিয়ন - জাতীয় তথ্য বাতায়ন।  বাংলাপিডিয়ায় কানাইঘাট উপজেলা  বিষয়শ্রেণী:কানাইঘাট উপজেলার ইউনিয়ন